Gouvèrnman PS épi la droit isi La Rényon, lé konm ki diré boné blan é blan boné ! - Oté
Gouvèrnman PS épi la droit isi La Rényon, lé konm ki diré boné blan é blan boné !
J.B. / 15 avril 2015
Z’ot la p’asé fé lo zoizo dé mové z’ogir ? Zot la p’asé fé l’anons bann katastrof ? Solon zot, lo réshofman klimatik sé pou domin matin, lo rolèvman nivo la mèr sé d’isi pé. Zot i rokoné zot mèm i koné pa kèl otèr lo lo v’arivé, é zot l’apré fé pèr d’moun dsi lo NRL… L’èr ké, solon zot, la pi asé zargiman z’ot koté, ala ké zot i apèl zournal La Rényon o sokour é ala ké lo l’il La Rényon i mète a anons, li galman, lo katastrof. Boudikont, ni lo zournal dé l’il, ni zot mèm lo bann rouj-de-fon i ko, né kosa i sava éspasé é konm zot i koné pa, sa i anpèsh pa zot fé pèr lo moun. Arète in pé ! Kan ou lé pa sir in n’afèr i sava arivé, ou i kriy pa sa dann zorèy domoun sinonsa ou sé in z’anonsèr fos nouvèl. Tok ! Pran sa pou toi !
Na lontan le mond i koné lo klima apré shofé, nivo la mèr l’apré monté, é plizyèr kartyé dann La Rényon lé dann danzé. Matant, sak mi sava dir aou lé vré : oplis i sava, oplis bann péi i éloign in pé zot z’instalation par rapor la mèr. Isi kosa i fé : na in rout éstratézik, é i mète ali dan la mèr san savoir si sa i tienbo si sa i tienbo pa. Kosa v’arivé domin, apré domin sansa apré apré. Zot la pa la avèk sa !
In pé partou demoun i dévlop lo train, i tash moiyin an avoir dé-troi moiyin pou sirkilé késtyonn pa mète tout zèf dann mèm panyé… isi inn mèm i diré l’asé pou zot pars zot matyèr griz lé pa tayé pou oir pli loin ké lo bout z’ot né. Donk domin, si i fé lo NRL, si in bèl bébète siklone i ariv, sansa in bèl Tsunami, si i kass lo pon di nor, é bin va pran la rout La Montagn, ké lé arienk an tourné-viré, an biskankoin, é lo moun lé fatigué avèk sa kan tout lo sirkilasyon lé baskilé par la montagn.
Arzout èk sa i koné pa konbien sa i sar kouté é gouvèrnman li mèm, si tèlman li la pèr lo rézilta, la désid mèm pa kalkilé, li fèrm son zyé é sa i sifi ali. Nou ni kriy, si par malèr i fé lo NRL, aprésa ziska la fin vintéinyèm syèk i gingn arpi fé kékshoz konsékan. Gouvèrnman sosyalis i sousyé mèm pa vérifyé si tèlman zot lé avèk la droite isi La Rényon konm k’i diré Boné blan é blan boné. Tok ! Pran sa pou ou !
Les Réunionnais enfin entendus ?25 avril, par Manuel Marchal En Guyane, la lutte plus efficace que l’élection présidentielle25 avril, par J.B. Jean-Luc Mélenchon arrive en tête dans les départements d’outre-mer25 avril, par Manuel Marchal Mi pans pa lo péi i sar sort dann zéléksyon la, astiké konm in pyès l’arzan nèv25 avril, sanm Justin « Kan lo dan i bataye avèk la lang, la pa bon pou la manjaye »25 avril, sanm Justin Contre le paludisme l’OMS donne une impulsion à la prévention 25 avril, par Témoignages.re Le PCR salue la belle avancée de Jean-Luc Mélenchon à La Réunion et appelle à faire barrage à l’extrême-droite au 2e tour24 avril, par Parti Communiste Réunionnais Jean-Luc Mélenchon en tête à La Réunion au premier tour de la présidentielle24 avril, par Manuel Marchal Jean-Luc Mélenchon largement en tête à Sainte-Suzanne24 avril, par Témoignages.re Jean-Luc Mélenchon soutenu par le PCR l’emporte au Port24 avril, par Témoignages.re 72 ans Des logements sociaux en nombre insuffisant